ОПШТА БОЛНИЦА

СРЕМСКА МИТРОВИЦА

Број: 10/24

Дана: 23.04.2019.године

СРЕМСКА МИТРОВИЦА

 На основу члана 16. Статута Опште болнице Сремска Митровица, члана 7. Посебног колективног уговора за здравствене установе чији је оснивач Република Србија, аутономна покрајина и јединица локалне самоуправе (Службени гласник РС бр. 106/2018) на основу члана 10. и члана 11. Колективног уговора код Опште болнице Сремска Митровица, директор Опште болнице Сремска Митровица

 **Р а с п и с у ј е**

**О Г Л А С**

**за пријем у радни однос на одређено време**

**1.Доктор медицине специјалиста у радиологији-**Служба за радиолошку дијагностику**,** Сектор заједничких медицинских послова,на одређено време, са пуним радним временом, до повратка запослене са породиљског одсуства и одсуства са рада ради неге детета.

 Извршилац 1

Поред услова утврђених чланом 24. Закона о раду (Службени гласник РС број 24/2005, 61/2005, 54/2009, 32/2013, 75/2014, 13/2017 одлука УС , 113/2017 и 95/2018) кандидати треба да испуњавају и услове прописане Правилником о унутрашњој организацији и систематизацији послова Опште болнице Сремска Митровица.

**Услови: :** Високо образовање, завршен Медицински факултет: на интегрисаним академским студијама, по пропису који уређује високо образовање, почев од 10. септембра 2005. године и завршена специјализација из радиологије у складу са Правилником о специјализацијама и ужим специјализацијама здравствених радника и здравствених сарадника или на основним студијама у трајању од најмање пет година по пропису који је уређивао високо образовање до 10. септембра 2005. године и завршена специјализација из радиологије, у складу са Правилником о специјализацијама и ужим специјализацијама здравствених радника и здравствених сарадника, положен стручни испит, лиценца.

Опис:Ради све послове у оделењу из своје специјалности по утврђеном распореду по налогу начелника службе. Прегледа болеснике, даје мишљење,односно налаз, одређује третман из области своје специјалности, контролише његово спровођење и самостално га спроводи. Води одговарајућу медицинску документацију и одговара за њену ваљаност. Учествује у спровођењу програма мера здравствене заштите и одговара за извршење плана рада. Учествује у здравственом васпитању и едукацији здравствених радника у свом тиму. Даје стручна мишљења на захтеве других служби код одређених случајева болести и повреда. Даје обавештења о болесницима о њиховом здрвственом стању. У свом раду користи неопходну опрему и апарате неопходне за обављање делокруга одговарајуће специјалности. Ради уз опасност од јонизујућег зрачења, врши РТГ снимање и РТГ скопије надзире рад РТГ техничара. Ради и друге послове из своје надлежности по налогу начелника службе коме непосредно одговара за свој рад.

Радно место са повећаним ризиком .

**2.Медицинска сестра-техничар на осталим болничким одељењима** – Служба ортопедије,Сектор за хируршке гране медицине, на одређено време до 6 месеци, на упражњено радно место, са пуним радним временом.

извршилац 1.

Поред услова утврђених чланом 24. Закона о раду (Службени гласник РС број 24/2005, 61/2005, 54/2009, 32/2013, 75/2014, 13/2017 одлука УС , 113/2017 и 95/2018) кандидати треба да испуњавају и услове прописане Правилником о унутрашњој организацији и систематизацији послова Опште болнице Сремска Митровица.

**Услови:** Средње образовање у трајању од четири године, завршена Средња медицинска школа општег смера, положен стручни испит,лиценца.

Опис:Врши стручну помоћ при пружању услуга здравствене заштите, интервенцијама које се раде, као и прегледа. Даје ињекције и прописану терапију пацијентима, врши превијање уз надзор доктора медицине. Узима биолошки материјал за лабораторијске анализе.Одржава инструментарију у исправном стању и у стању употребљивости. Стара се о попуни материјала потребног за нормално обављање послова, одговара за чистоћу и ред обавља потребне административне послове. Прима болеснике, врши отварање и сређивање болесничких картона, контролише здравствене књижице, попуњава упуте, наплаћује услуге од лица без осигурања, наплаћује партиципацију. Поред напред наведених послова учествује у свим дијагностичким-терапеутским пословима за које је оспособљена редовним школовањем, а у вези оболења које се односе на профил рада службе. За свој рад одговорна је главној сестри-техничару на оделењу и начелнику службе.

**3.Гинеколошко-акушерска сестра-бабица у породилишту** – Одељење акушерства са порођајном салом-Служба гинекологије и акушерства, Сектор клиничких служби, на одређено време до 6 месеци, због повећаног обима посла, са пуним радним временом.

извршилац 1**.**

Поред услова утврђених чланом 24. Закона о раду (Службени гласник РС број 24/2005, 61/2005, 54/2009, 32/2013, 75/2014, 13/2017 одлука УС , 113/2017 и 95/2018) кандидати треба да испуњавају и услове прописане Правилником о унутрашњој организацији и систематизацији послова Опште болнице Сремска Митровица.

Услови**:** Средње образовање у трајању од четири године, завршена Средња медицинска школа гинеколошко-акушерског смера, положен стручни испит, лиценца.

Опис**:** Врши стручну помоћ при пружању здравствене заштите у оквиру послова за које је оспособљена редовним школовањем. Учествује у визити, помаже лекару при прегледу и интервенцијама. Врши пријем и санитарну обраду трудница, припрему трудница за порођај и операцију, даје терапију трудницама, породиљама и новорођенчадима, према упуту лекара. Активно учествује у вођењу нормалних порођаја и помаже лекару код вођења неправилних порођаја. Контролише опште стање породиље и стање плода (што подразумева аускултацију срчаних тонова, укључивање спољашње кардиотокографије), контролише напредовање порођаја. Указује прву негу новорођенчету по рођењу и учествује у реанимацији. Асистира код збрињавања повреда порођајног пута и прати пост порођајно крварење. Припрема материјал потребан за рад у порођајној сали, води рачуна о стерилизацији материјала и инструмената. Узима материјал за лабораторијске анализе за мајку и дете и стара се да иста буде на време достављена и обрађена. Ради негу бабињара и посебну негу у полуинтезивној нези породиља и новорођенчади. Води рачуна о исхрани породиље, труднице и новорођенчета. У свом раду води рачуна у успостављању лактације. Води медицинску документацију у току порођаја, хоспитализације и на отпусту као и документацију од значаја за пријаву рођења. Израђује и шаље на даљу обраду потребне извештаје. Води рачуна о исправности апарата, инструмената и материјала којима се служи. Врши пратњу приликом транспорта труднице, породиље и новорођенчета у терцијалну установу. Ради и друге послове по налогу главне сестре одељења, шефа и начелника службе из делокруга свога рада и домена своје стручности. Даје предлог главној сестри за побољшање рада из свог домена. За свој рад одговорна је начелнику, шефу одељења и главној сестри.

Радно место са повећаним ризиком.

 Као доказ о испуњености услова за радно место за које подносе пријаву на оглас кандидати су дужни да доставе:

- Потписану пријаву на оглас са кратком биографијом,

- Фотокопија дипломе о завршеној школи која се тражи огласом

- Фотокопија уверења о положеном стручном испиту

- Фотокопија положеног специјалистичког испита (за специјалисту у радиологији)

- Фотокопија лиценце (Решење о упису у Лекарску комору Србије)

- Фотокопија лиценце( Решење о упису у Комору МСЗТС)

 - Фотокопија важеће личне карте

 - Доказ о промени презимена у складу са приложеном документацијом

**Напомена:** Кандидати који буду примљени у радни однос по овом огласу дужни су да доставе оверене фотокопије свих докумената који се односе на то радно место, као и лекарско уверење којим се доказује здравствена способност без ограничења за рад на радном месту за које је расписан оглас, издато од надлежног Диспанзера медицине рада.У случају да изабрани кандидат не испуњава услове у погледу здравствене способности за рад на радном месту, вршиће се поновни избор из реда кандидата који су конкурисали за то радно место.

 Рок за подношење пријаве на оглас је 8 дана од дана оглашавања на огласној табли Националне службе за запошљавање.

**Пријаве са доказима о испуњености услова огласа подносе се путем поштe или директно на деловодни протокол Опште болнице Сремска Митровица, Стари шор 65, са назнаком за који оглас и које радно место се подноси пријава на оглас.**

**Уз пријаву на оглас за свако радно место на које се конкурише потребно је приложити фотокопије свих докумената који се траже огласом за то радно место.**

 **Неблаговремене, непотпуне и непотписане пријаве неће се разматрати.**

ДОСТАВИТИ:

1.На огласну таблу Опште болнице ДИРЕКТОР

2.Националној служби за запошљавање ОПШТЕ БОЛНИЦЕ

3.Помоћнику директора Сектора СРЕМСКА МИТРОВИЦА

4.Кадровском одсеку

5.Архиви др Живко Врцељ